wickkiey/tamil-wikipedia-chunked huggingface dataset:
# உன்னைச் சொல்லி குற்றமில்லை

## கதை

படித்த இளைஞரான பாலு கிராமத்திலிருந்து பணக்காரர் ஆகவேண்டும் என்ற எண்ணத்தில் நகரத்திற்கு வருகிறார். முதலில் காவல் துறையினருக்கு தகவல் கொடுப்பவராக வேலை செய்கிறார். காவல்துறை கண்காணிப்பாளரான வீரபாண்டியனின் மகள் ஜானகியை காதல் செய்கிறார். வீரபாண்டியன் தனது மகளை யாராவது காதலிக்கிறார்களா என்று கண்காணிக்கும்படி பாலுவிற்கு ஆணை பிறப்பிக்கிறார். இதே நேரத்தில் வீரபாண்டியனின் எதிரியான குமார் வீரபாண்டியனின் மகளை கடத்த திட்டமிடுகிறார். அவர்களிடமிருந்து பாலு ஜானகியை காப்பாற்றுகிறார். முறைகேடாக போதைப்பொருட்களை வர்த்தகம் செய்யும் கும்பலை பிடித்ததனால் வீரபாண்டியன் துணைக் கண்காணிப்பாளராக பதவி உயர்வு பெறுகிறார். பாலு அவரின் தகவல் கொடுக்கும் வேலையை விட்டு நீங்கி விடுகிறார். குற்றவாளிகளிடமிருந்து பணத்தைத் திருடி பாலு பணக்காரர் ஆகிறார். பாலுவின் தங்கை பார்வதி மீது குமார் காதல் கொள்கிறார். வீரபாண்டியன் பாலுவை கைது செய்து சிறையில் அடைக்கிறார். இந்த வேலையில் குமார் நல்லவன் இல்லை என்று பார்வதி அறிந்துகொள்கிறார். அதனால் குமார் பார்வதியை கொன்றுவிடுகிறார். நடந்த அனைத்திற்கும் தர்மராஜ் தான் காரணம் என்று ஜானகி கூறியவுடன் வீரபாண்டியன் பாலுவை விடுதலை செய்கிறார். பாலு குமாரையும், தர்மராஜையும் அவரின் தங்கை மரணத்திற்காக கொன்றுவிடுகிறார்.
# உன்னைச் சொல்லி குற்றமில்லை

## இசை

உன்னை சொல்லி குற்றமில்லை திரைப்படத்திற்கு இசையமைப்பாளர் இளையராஜா இசையமைத்துள்ளார் . பாடல்கள் 1990 ஆம் ஆண்டு வெளியிடப்பட்டது. நான்கு பாடல்கள் வெளியிடப்பட்டன, அவற்றின் பாடலாசிரியர் வாலி.
# உன்னைச் சொல்லி குற்றமில்லை

## வரவேற்பு

இத்திரைப்படம் கலவையான விமர்சனங்களுடன் ஓரளவிற்கு வெற்றியும் பெற்றது.
# ஜாங்கிரி மதுமிதா

**மதுமிதா** என்பவர் தமிழ்த் திரைப்பட நகைச்சுவை நடிகையாவார். இவர் விஜய் தொலைக்காட்சியில் லொல்லு சபா எனும் நகைச்சுவை தொடரில் நடித்து புகழ் பெற்றவர். அதன் பின் சன் தொலைக்காட்சியில் சின்னபாப்பா பெரியபாப்பா போன்ற எண்ணற்ற தொடரிலும் நடித்துள்ளார். தமிழ் திரையுலகில் *ஒரு கல் ஒரு கண்ணாடி* திரைப்படத்தில் நடிகர் சந்தானத்தின் இணையாக நடித்து புகழ் பெற்றார்
# ஜாங்கிரி மதுமிதா

## திரைப்படங்கள்

**பட்டியல்**  
| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2012 | *ஒரு கல் ஒரு கண்ணாடி (திரைப்படம்)* | ஜாங்கிரி | சிறந்த நகைச்சுவை நடிகைக்கான விகடன் விருது |
| 2012 | *மிரட்டல்* |  |  |
| 2012 | *அட்டகத்தி* |  |  |
| 2013 | *கண் பேசும் வார்த்தைகள்* | நிம்மி |  |
| 2013 | *சொன்னா புரியாது* |  |  |
| 2013 | *ராஜா ராணி* |  |  |
| 2013 | *இதற்குத்தானே ஆசைப்பட்டாய் பாலகுமாரா* | பேபி | சிறந்த நகைச்சுவை நடிகைக்கான விகடன் விருது |
| 2014 | *ஜில்லா (திரைப்படம்)* | பெண் காவலர் |  |
| 2014 | *நளனும் நந்தினியும்* |  |  |
| 2014 | *தெனாலிராமன்* | சிறந்த நகைச்சுவை நடிகைக்கான SICA விருது |  |
| 2014 | *வெள்ளக்கார துரை* |  |  |
| 2015 | *1 பந்து 4 ரன் 1 விக்கெட்* | காதம்பரி |  |
| 2015 | *மோசக்குட்டி* |  |  |
| 2015 | *காக்கி சட்டை (2015 திரைப்படம்)* | விபச்சாரி |  |
| 2015 | *முனி 3: கங்கா* | ஐஸ்வரியா |  |
| 2015 | *இரிடியம் (திரைப்படம்)* |  |  |
| 2015 | *டிமான்ட்டி காலனி (திரைப்படம்)* | ஜில்லு |  |
| 2015 | *ஸ்டாபெரி* |  |  |
| 2015 | *லட்டுக்குள்ள பூந்தி பூந்தி* |  |  |
| 2015 | *புலி* |  |  |
| 2016 | *நாரதன்* | ஸ்வப்னா |  |
| 2016 | *ஹலோ நான் பேய் பேசுறேன் (2016 திரைப்படம்)* | திருமதி சரவணன் |  |
| 2016 | *அட்ரா மச்சான் விசிலு* |  |  |
| 2016 | *கககபோ* |  |  |
| 2016 | *திருநாள் (திரைப்படம்)* |  |  |
| 2016 | *பயம் ஒரு பயணம்* |  |  |
| 2016 | *காதல் காலம்* |  |  |
| 2016 | *காஷ்மோரா* | காஷ்மோராவிீன் தங்கை |  |
| 2016 | *கவலை வேண்டாம்* | சங்கரி |  |
| 2017 | *ஆரம்பமே அட்டகாசம்* |  |  |
| 2017 | *சரவணன் இருக்க பயமேன்* |  |  |
| 2017 | *காதல் காலம்* |  |  |
| 2017 | ''யானும் தீயவன் | மது |  |
| 2017 | *கேக்கிறான் மேக்கிறான்* | வித்யா |  |
| 2017 | *கொஞ்சம் கொஞ்சம்* |  |  |
| 2017 | ''ஆங்கில படம் | பாபி |  |
| 2018 | *ஸ்கெட்ச்* |  |  |
| 2018 | ''காத்தாடி |  |  |
| 2018 | *பாடம்* |  |  |
| 2018 | ''இருட்டு அறையில் முரட்டு குத்து |  |  |
| 2018 | *பேய் இருக்கா இல்லையா* |  |  |
| 2018 | *60 வயது மாநிறம்* |  |  |
| 2018 | *மோகினி* | மது |  |
| 2018 | *கஜினிகாந்த்* | திருமதி உத்தமன் |  |
| 2018 | *பட்டினப்பாக்கம் (திரைப்படம்)* |  |  |
| 2019 | *விசுவாசம் (திரைப்படம்)* | } |  |
# ஜாங்கிரி மதுமிதா

## 

**தொலைக்காட்சியில் பணியாற்றிய பட்டியல்**  
| ஆண்டு | தொடர் | கதாப்பாத்திரம் | தொலைக்காட்சி |
| --- | --- | --- | --- |
| 2004-2007 | *லொள்ளு சபா* | விஜய் தொலைக்காட்சி |  |
| 2010–2012 | *மாமா மாப்பிள்ளை* | அனுஸ்கா | சன் தொலைக்காட்சி |
| 2010–2012 | *பொண்டாட்டி தேவை* | நந்தினி | சன் தொலைக்காட்சி |
| 2010–2012 | *அத்திப்பூக்கள்* | பானு | சன் தொலைக்காட்சி |
| 2011– 2013 | *அழகி* | சித்ரா | சன் தொலைக்காட்சி |
| 2012– 2013 | *மை நேம் இஸ் மங்கம்மா* | சீதா | விஜய் தொலைக்காட்சி |
| 2013– 2015 | *மடிப்பாக்கம் மாதவன்* | கௌசல்யா | கலைஞர் தொலைக்காட்சி |
| 2014–2018 | *சின்ன பாப்பா பெரிய பாப்பா* | பாப்பு | சன் தொலைக்காட்சி |
| 2016 | *காமடி ஜங்சன்* | சன் தொலைக்காட்சி | } |
# சி.பா. ஆதித்தனார் மூத்த தமிழறிஞர் விருது

தமிழ் இதழியல் முன்னோடிகளில் ஒருவரும் தமிழ் நாளிதழான தினத்தந்தியின் நிறுவனரான சி. பா. ஆதித்தனார் நினைவாகத் தினத்தந்தி குழுமத்தால் வழங்கப்படுவது **சி.பா. ஆதித்தனார் மூத்த தமிழறிஞர் விருது** ஆகும். தமிழ் இலக்கியத்தின் முன்னேற்றத்திற்காக இரு பிரிவுகளாக ஆண்டுதோறும் தினத்தந்தி குழுமத்தால் வழங்கப்படும் விருதுகளில் முதன்மையானது தமிழ் இலக்கியத்திற்கு அருந்தொண்டாற்றி வரும் மூத்த தமிழ் அறிஞர் ஒருவருக்கு ரூ.3 இலட்சமும் ரொக்கமாகக் கொடுக்கப்படும் இவ்விருதாகும். இன்னொன்று , சிறந்த தமிழ் இலக்கிய நூலிற்கு ரூ.2 இலட்சம் ரொக்கமாக வழங்கும் விருதாகும். மொத்தம் ரூ.5 இலட்சம் பரிசு தமிழ் இலக்கிய முன்னேற்றத்திற்கும் பங்களிப்பிற்கும் வழங்கப்பட்டு வருகிறது. ஒவ்வொரு ஆண்டும் ஆதித்தனாரின் பிறந்தநாளன்று இவ்விருதுகள் வழங்கப்பட்டு வருகிறது. "மூத்த தமிழறிஞர்" என்ற பெயரில் இவ்விருது குறிப்பிடப்படுகிறது.
# சி.பா. ஆதித்தனார் மூத்த தமிழறிஞர் விருது

## விருது பெற்றவர்கள்

| ஆண்டு | பெறுநர் | குறிப்பு |
| --- | --- | --- |
| 2017 | ஈரோடு தமிழன்பன் | இந்தியப் பிரதமர் மோடியால் சென்னை பல்கலைக்கழக நூற்றாண்டு விழா மண்டபத்தில் நடைபெற்ற விழாவில் வழங்கப்பட்டது. |
| 2016 | முனைவர் அரு. கோ |  |
| 2015 | பெருங்கவிக்கோ வா. மு. சேதுராமன் | நீதியரசர் வெ. ராமசுப்பிரமணியன் சென்னை ராணி சீதை மன்றத்தில் நடந்த விழாவில் வழங்கினார். |
| 2014 | முனைவர் அவ்வை நடராசன் | சென்னை அண்ணா சாலையில் உள்ள ராணி சீதை மன்றத்தில் வைத்து சென்னை பல்கலைக்கழகத் துணைவேந்தர் டாக்டர். இரா.தாண்டவன் அவர்களால் வழங்கப்பட்டது. |
| 2013 | ச. வே. சுப்பிரமணியன் | குஜராத் உயர்நீதி மன்ற முன்னாள் தலைமை நீதிபதி பு. ரா. கோகுலகிருஷ்ணன் அவர்களால் சென்னையில் நடைபெற்ற விழாவில் வழங்கப்பட்டது. |
| 2012 | பொன்னீலன் |  |
| 2011 | குமரி அனந்தன் |  |
| 2010 | வா. செ. குழந்தைசாமி | சென்னை அண்ணா பல்கலைக்கழக துணை வேந்தர் டாக்டர் பி. மன்னர் ஜவகர் அவர்களால் சென்னையில் வழங்கப்பட்டது. |
| 2009 | சிலம்பொலி செல்லப்பன் |  |
| 2004 | எம். ஆர்.பி. குருசாமி | } |
# ஆற்றுத் திருவிழா

**ஆற்றுத் திருவிழா** தமிழ்நாட்டில் கடலூர் மாவட்டத்திலும் விழுப்புரம் மாவட்டத்திலும் கள்ளக்குறிச்சி மாவட்டத்திலும் கொண்டாடப்படுகின்ற திருவிழாவாகும்.
# ஆற்றுத் திருவிழா

## நிகழ்விடம்

இவ்விழா தை மாதத்தின் ஐந்தாம் நாள் தென்பெண்ணை ஆற்றில் நடைபெறுகிறது.
# ஆற்றுத் திருவிழா

## கொண்டாடப்படும் நோக்கம்

நீருக்கு ஆதாரமான ஆற்றுக்கு நன்றி சொல்லும் விதமாக ஒவ்வொரு ஆண்டும் தை மாதம் ஐந்தாம் நாள் தென்பெண்ணை ஆற்றங்கரைக்கு நன்றி சொல்லி இந்த விழாவை கொண்டாடுகிறார்கள்
# ஆற்றுத் திருவிழா

## விழா நிகழ்வு

கடலூர் மற்றும் அருகிலுள்ள பகுதிகளான கடலூர் மஞ்சக்குப்பம், புதுப்பாளையம், தாழங்குடா, குண்டுஉப்பலவாடி, ஆனைக்குப்பம், திருப்பாதிரிப்புலியூர், நானமேடு, உச்சிமேடு, கடலூர் துறைமுகம், வண்டிப்பாளையம், புருகீஸ்பேட்டை, தேவனாம்பட்டி,பணப்பாக்கம், கண்ரக்கோட்டை, பாகூர், சோரியாகுப்பம், புதுச்சேரி கன்னியகோயில்ஆகிய இடங்களில் உள்ள முத்துமாரியம்மன், முருகன், விநாயகர், பராசக்தி கோயில்களைச் சேர்ந்த அலங்கரிக்கப்பட்ட உற்சவர் சிலைகள் ஊர்வலமாக எடுத்துவரப்பட்டு கொண்டாடப்படுகிறது.
# கண் பேசும் வார்த்தைகள்

***கண் பேசும் வார்த்தைகள்*** 2013ல் வெளிவந்த தமிழ் திரைப்படமாகும். இதனை ஆர். பாலாஜி எழுதி இயக்கியிருந்தார். இத்திரைப்படத்தில் செந்தில் குமார், இனியா ஆகியோர் நடித்திருந்தனர்.
# கண் பேசும் வார்த்தைகள்

## நடிகர்கள்

- செந்தில் குமார் - மகேஷ்
- இனியா - ஜனனி
- முருகதாஸ் (நடிகர்) - அப்புக்குட்டி
- லிவிங்ஸ்டன்
- இராசேந்திரன்
- ஜாங்கிரி மதுமிதா - நிம்மி
# தொட்டில் குழந்தை

**தொட்டில் குழந்தை** (*Thottil Kuzhanthai*) 1995 இல் வெளியான தமிழ்த் திரைப்படமாகும். எஸ். பி. முத்துராமன் இத்திரைப்படத்தை இயக்கியிருந்தார். ராம்கி, ரஞ்சிதா ஆகியோர் முன்னணிக் கதாபாத்திரங்களில் நடிக்க அவர்களுடன் ஆனந்தராஜ், சனகராஜ், வினு சக்கரவர்தி, கோவை சரளா, வடிவுக்கரசி, விவேக் மற்றும் கரன் ஆகியோர் இணைகதாப்பாத்திரங்களிலும் நடித்துள்ளனர். வே.வடுகநாதன் மேலும் வலம்புரி முத்து ஆகியோர் இத்திரைப்படத்தை தயாரித்திருந்தனர். ஆதித்தியன் இத்திரைப்படத்திற்கு இசையமைத்திருந்தார். இத்திரைப்படத்தின் இசை பிப்ரவரி 24, 1995 அன்று வெளியிடப்பட்டுள்ளது. இத்திரைப்படம் வசூல் ரீதியாகத் தோல்வியடைந்ததாகக் கருதப்படுகிறது.
# தொட்டில் குழந்தை

## கதைச்சுருக்கம்

கதையின் ஆரம்பத்திலேயே பிறந்த குழந்தை ஒன்று அரச காப்பகத்தில் விடப்படுகிறது. பின்னர் அக் குழந்தை புத்திசாலி பெண்ணாக வளர்கின்றது. அக் குழந்தையின் பெயர் ராணி (ரஞ்சிதா). ராணி புகழ்பெற்ற கல்லூரி ஒன்றில் சேருகின்றாள். பின்னர் அவள் கிராமத்து பையனான பிச்சையை (ராம்கி) சந்திக்க நேரிடுகிறது. ராணி அவனை நகரவாசிகள் போல மாற்றுகின்றாள். காலம் செல்லச் செல்ல இருவரும் நட்பு கொள்கின்றனர். படிப்பின் இறுதியில் ராணி சப்-இன்ஸ்பெக்டராகவும், பிச்சை மாவட்ட ஆட்சியராகவும் ஆகின்றனர்.அதன்பின்னர் பிரபல கடத்தல் காரனான ராஜரத்தினம் (ஆனந்தராஜ்) மற்றும் அவனது மகனான முரளி (கரண்) ஆகியோரை முகம்கொள்ள நேரிடுகிறது. கதையின் இறுதி இவர்களுக்குள் நடைபெறும் சம்பவங்களை அடிப்படையாக கொண்டது.
# தொட்டில் குழந்தை

## நடிகர்கள்

- ராம்கி-பிச்சை
- ரஞ்சிதா-ராணி
- ஆனந்தராஜ்-ராஜரத்தினம்
- ஜனகராஜ்-முத்து
- வினுச்சக்கரவர்தி-சுடலை ( பிச்சையின் தந்தை)
- கோவை சரளா-சரளா
- வடிவுக்கரசி
- விவேக்
- கரண்-முரளி
- கணேஷ்கர்-கணேஷ்
- வெள்ளை சுப்பையா
- சில்க் சிமிதா
- ராம்லத்
- ராமு
- லதா
- விகாஷ் ரிஷி
- முரளி குமார்
# தொட்டில் குழந்தை

## இசை

இத்திரைப்படத்திற்கு ஆதித்தியன்<nowiki/> இசையமைத்துள்ளார். இத்திரைப்படத்தின் இசை 1995 ம் ஆண்டு வெளியிடப்பட்டுள்ளது. இத்திரைப்பட பாடல்களை பஞ்சு அருணாசலம் எழுதியுள்ளார்.
# செட்டிகள்ளி ரோசரி தேவாலயம்

**செட்டிகள்ளி தேவாலயம்** (*Shettihalli Rosary Church*) என்பது கர்நாடகாவின் செட்டிகள்ளியில் இருந்து 2 கி.மீ தொலைவில் Shettihalli உள்ளது. இது 1860ஆம் ஆண்டு பிரஞ்சு மிஷனரிகளால், கோத்திக் கட்டிடக்கலையில் கட்டப்பட்டது. 1960களில் ஹேமாவதி அணை கட்டிய பிறகு இத்தேவாலயம் கைவிடப்பட்டது.
# செட்டிகள்ளி ரோசரி தேவாலயம்

## காண உகந்த காலம்

இந்த தேவாலயத்தின் முழு அழகைக் காண வருடத்தில் இரு முறை பயணிக்க வேண்டி உள்ளது. ஜூலை முதல் அக்டோபர் மாதத்தில் நீரில் பாதி மூழ்கி காட்சியளிக்கிறது. டிசம்பர் முதல் மே வரை நீர் வடிந்து முழுத்தோற்றம் காட்சி அளிக்கிறது.
# செட்டிகள்ளி ரோசரி தேவாலயம்

## பயண வழி

சாலை வழி: பெங்களூருவில் இருந்து 200 கி.மீ. தொலைவில் செட்டிகள்ளி உள்ளது.
இரயில் வழி : யஷ்வந்பூரிலிருந்து கர்நாடகாவின் காசனுக்கு இரயில் செல்கிறது. காசனில் இருந்து செட்டிகள்ளி 40 கி.மீ தொலைவில் உள்ளது.
# கால்சியம் போரேட்டு

**கால்சியம் போரேட்டு** (*Calcium borate*) என்பது (Ca<sub>3</sub>(BO<sub>3</sub>)<sub>2</sub>) என்ற மூலகூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். நீலம் கலந்த வெண்மை நிறத்தில் தெளிவான கட்டமைப்புடன் இச்சேர்மம் காணப்படுகிறது. கால்சியம் உலோகத்துடன் போரிக் அமிலத்தைச் சேர்த்து வினைபுரியச் செய்தால் கால்சியம் போரேட்டு வீழ்படிவாக உருவாகிறது. நீரேறிய வடிவ கால்சியம் போரேட்டு இயற்கையில் கோலிமேனைட்டு, நோபிலைட்டு, பிரைசையிட்டு போன்ற கனிமங்களாகத் தோன்றுகிறது.  
உயர் வெப்பநிலையில் அறுகோண போரான் நைட்ரைடை பிணைக்கப் பயன்படும் தூள் உலோகவியலில் இது பயன்படுகிறது. எப்பாக்சி அச்சு வார்ப்பு சேர்மங்களில் சுடர் தணிப்பியாகவும், சில வகையான பீங்கான் மெருகூட்டலில் பீங்கான் இளக்கியாகவும், தீங்கிழைக்கும் கழிவுப்பொருள் மேலாண்மையில் செயல்திறமிக்க தன்னடைப்பு பிணைப்பியாகவும் , பூச்சியெதிர்ப்பு பாலிசிடைரின் கூட்டுப்பொருளாகவும் , உரத் தயாரிப்பிலும் போரான் கண்ணாடிகள் உற்பத்தியிலும் கால்சியம் போரேட்டு பயன்படுகிறது.
# லொள்ளு சபா

**லொள்ளு சபா** என்பது 2004 முதல் 2007 வரை விஜய் தொலைக்காட்சியில் வெளியான நகைச்சுவைத் தொடராகும். இந்த தொடரில் சந்தானம், சுவாமிநாதன், ஜீவா, மாறன், பாலாஜி, மனோகர், ஜாங்கிரி மதுமிதா போன்ற எண்ணற்ற நடிகர்கள் நடித்தனர். இவர்கள் தொலைக்காட்சி தொடரில் நடித்து புகழ்பெற்று தமிழ்த் திரைப்படங்களிலும் நடித்தனர்.  
லொள்ளு சபா நிகழ்ச்சியான தொலைக்காட்சி தொடர்களையும், திரைப்படங்களையும் பகடி (கேலி) செய்து எடுக்கப்பட்ட நிகழ்ச்சியாக இருந்தது. 156 அத்தியாயங்கள் ஒளிபரப்பானது.
# லொள்ளு சபா

## பகடி செய்த படங்கள்

- தவமாய் தவமிருந்து
- சங்கமம்
- சூரிய வம்சம்
- நரசிம்மா
- மைதிலி என்னை காதலி
- அவ்வை சண்முகி
- ஆட்டோகிராப்
- நியாயத் தராசு
- வேதம் புதிது
- தம்பி
- உன்னிடத்தில் என்னை கொடுத்தேன்
- திருமலை
- பாரத விலாஸ்
- கடலோரக் கவிதைகள்
- எங்க ஊரு பாட்டுக்காரன்
- காதலுக்கு மரியாதை
- கிழக்குச் சீமையிலே
- திருப்பாச்சி
- சேரன் பாண்டியன்
- நாயகன்
- போக்கிரி
- வானத்தைப் போல
- சம்திங் சம்திங் உனக்கும் எனக்கும்
- டூயட்
- காதல் கொண்டேன்
- கிழக்கே போகும் ரயில்
- புதுப்பேட்டை
- மிஸ்டர் பாரத்
- பில்லா
- வரலாறு
- அந்நியன்
- சந்திரமுகி
- குணா
- கில்லி
- கிரீடம்
- ரத்தக்கண்ணீர்
- பல்லாண்டு வாழ்க
- மின்னலே
- கேளடி கண்மணி
- ஜென்டில்மேன்
- அக்னி நட்சத்திரம்
- தீனா
- சிவகாசி
- சலங்கை ஒலி
- முகவரி
- திமிரு
- திருட்டுப் பயலே
- சிந்து பைரவி
- பாய்ஸ்
- திருடா திருடா
- பிதாமகன்
- நந்தா
- சிட்டிசன்
- புதுப்புது அர்த்தங்கள்
- தொட்டி ஜெயா
- தேவர் மகன்
- பாட்சா
- தூள்
- ரமணா
- காக்க காக்க
- அண்ணாமலை
- தில்
- அலைபாயுதே
- காதல்
- முதல்வன்
- இது தாண்டா போலிஸ்
- இந்தியன்
- நட்புக்காக
- முத்து
- மின்சார கனவு
- வால்டர் வெற்றிவேல்
- பள்ளிக்கூடம்
- அன்பே ஆருயிரே
- சின்ன கவுண்டர்
- நான் அவனில்லை
- பாபா
- படையப்பா
- நாட்டாமை
- கிழக்கு வாசல்
- எங்க வீட்டுப் பிள்ளை
- வெயில்
- அட்டகாசம்
- யாரடி நீ மோகினி
- சந்தோஷ் சுப்பிரமணியம்
- மெல்லத் திறந்தது கதவு
- முதல் மரியாதை
- சின்னத் தம்பி
- அந்த 7 நாட்கள்
- ஜெயம்
- 7ஜி ரெயின்போ காலனி
- சுள்ளான்
- ஆனந்தம்
# சான்யே 4

**சான்யே 4** (*Chang'e 4*, ) சீனாவின் நிலவு ஆராய்ச்சித் திட்டம் ஆகும். இதன் மூலம் சீனா நிலவின் காணப்படாத இன்னொரு பாகத்தில் தரையிறங்கி சாதனை செய்துள்ளது. இத்திட்டம் சான்யே 3 திட்டத்தின் தொடர்ச்சி ஆகும். சான்யே 3 சீனாவின் முதல் நிலவில் தரையிறங்கும் திட்டம் ஆகும். சான்யே என்பது சீனாவின் நிலவுக் கடவுளின் பெயர் ஆகும்.
# சான்யே 4

## சான்யே ஒரு பார்வை

சான்யே 1 2007, சான்யே 2 2010, சான்யே 3 2013 ஆகிய ஆண்டுகளில் நிறைவேற்றப்பட்டது. சான்யே 4 ஐத் தொடர்ந்து சான்யே 5, சான்யே 6 திட்டங்களும் உள்ளன. நிலவின் ஆராயப்படாத பகுதியின் கலவை, வயது போன்றவற்றை அறிய இத்திட்டம் வழி செய்கிறது.
# சான்யே 4

## குறிக்கோள்

பழங்காலத்தில் ஏற்பட்ட ஒரு மோதல் காரணமாக நிலவில் ஒரு எயிட் கன் பேசின் (Aitkan Basin) என்கிற பெரும்பள்ளம் தோன்றியுள்ளது.இதன் ஆழம் 13 கி.மீ.இதனை ஆராய்வதின் மூலம் நிலவின் பிறப்பு, உள்கட்டமைப்பு போன்றவற்றை அறிந்து கொள்ளவும்,  
நிலவின் மண் மற்றும் பாறைகளின் வேதியியல் கலவைகளை அறியவும்,  
நிலவன் பரப்பு வெப்ப நிலையை அறியவும்,  
காஸ்மிக் கதிர்கள் பற்றி அறியவும் இத்திட்டம் குறிக்கோள்களாகக் கொண்டுள்ளது.
# பேய் இருக்கா இல்லையா

**பேய் இருக்கா இல்லையா** என்பது மே மாதம் 2018ல் வெளிவந்த தமிழ் திகில் திரைப்படமாகும். இதனை பா. இரஞ்சித் குமார் இயக்கியிருந்தார். இத்திரைப்படத்தில் அமர், ஜோதிஷா ஆகியோர் முக்கிய வேடத்தில் நடித்திருந்தனர். இவர்களுடன் லிவிங்ஸ்டன், பொன்னம்பலம், ஜோசிகா மற்றும் ஜாங்கிரி மதுமிதா ஆகியோர் நடித்திருந்தனர்.  
சம்பத் இசையமைத்திருந்தார். மகிபாலன் ஒளிப்பதிவு செய்திருந்தார்.
# பெரிய கருப்பு அணில்

** பெரிய கருப்பு அணில்** அல்லது **பெரிய மலயான் அணில்** **(***black giant squirrel or Malayan giant squirrel***)** என்பது "ரட்டூஃபா" பேரினத்தினைச் சார்ந்த பெரிய மர அணிலாகும். இது இந்தோமலயான் சோடோப் வகையைச் சார்ந்தது. இது வடக்கு பங்களாதேஷ், வடகிழக்கு இந்தியா, கிழக்கு நேபாளம், பூடான், தெற்கு சீனா, மியான்மர், லாவோஸ், தாய்லாந்து, மலேசியா, கம்போடியா, வியட்நாம் மற்றும் மேற்கு இந்தோனேசியாவில் உள்ள காடுகளில் காணப்படுகிறது.
# பெரிய கருப்பு அணில்

## உடல் அமைப்பு

இதன் தலை மற்றும் உடல் பகுதி 35 முதல் 58 செ.மீ. நீளமுடையது. இதன் வால் பகுதி 60 செ.மீ. வரை நீளமாக இருக்கும். இதன் மொத்த நீளம் 118 செ.மீ. நீளம் வரை இருக்கும். இதன் பின்பகுதி, காதுகள் மற்றும் அடர்ந்த வால்பகுதி அடர் பழுப்பு நிறம் முதல் கருப்பு நிறத்தில் இருக்கும். இதன் வயிற்று பகுதி பழுப்பு நிறத்தில் காணப்படும் , West Bengal, இந்தியா.]]
# பெரிய கருப்பு அணில்

## வாழ்விடம்

"ர. பைகோலார்" சிற்றின அணில்கள் பல்வேறு வகையான உயிர் வாழிடங்களில் காணப்படுகின்றன. இது கடல் மட்டத்திலிருந்து குறைந்தது 1400 மீ. உயரத்தில் இருக்கும். உலகிலேயே மிகக் கரடுமுரடான நிலத்திலுள்ள மரங்களின் உயரங்களில் காணப்படும். இருப்பினும், சமீபத்திய பத்து ஆண்டுகளில், * ரா. பைகோலாரின்* வாழ்விடம் மனித குடியேற்றம், மரங்களை அழித்தல், மற்றும் வேளாண்மை ஆகியவற்றால் நிரந்தரமாக ஆக்கிரமிக்கப்பட்டு வருகிறது. அணில்கள் வசிக்கும் காடுகளில் மனித இனத்தின் தாக்குதல் தொடர்வதால் கடந்த பத்து ஆண்டுகளில் இதன் மொத்த இனத் தொகையில் 30% வரை இழப்பு ஏற்பட்டுள்ளது. எனினும், சில இடங்களில் இந்த இனங்கள் வேட்டையாடுவது சட்டப்பூர்வமாக தடை விதிக்கப்பட்டுள்ளது.  
தெற்கு ஆசியாவில் * ர. பைகோலார்*கள் வெப்பமண்டல மற்றும் மிதவெப்ப மண்டல நிலப்பகுதிகளில் உள்ள காடுகளில் காணப்படுகிறது. ஆனால் ஊசியிலைக் காடுகளில் மிக அரிதாகவே காணப்படுகிறது..  
வெப்பமண்டல மழைக்காடுகள் அதிகமாக உள்ள மலாய் தீபகற்பம், மற்றும் இந்தோனேசியாவில் பரவலாக இவைகள் உள்ளன. வனப்பகுதிகளில் உள்ள உயர் விலங்குகளின் உணவுத் தட்டுப்பாடு காரணமாக காடுகளின் உட்பகுதிக்கு இவை செல்வதில்லை.  
இந்தியாவிலுள்ள அஸ்ஸாம் மாநிலத்தின் "காசிரங்கா தேசியப் பூங்கா"வில் பெரிய கருப்பு அணில்கள் காணப்படுகின்றன.
# பெரிய கருப்பு அணில்

## பண்புகள்

ர. பைகோலார்' மரங்களில் வாழும் பகலிரவு இயக்கங்கள் கொண்டது. ஆனால் சில சமயங்களில் உணவிற்காக காடுகளின் உட்பகுதிகளுக்குச் செல்லும். பெரிய கருப்பு அணில்கள் மிக அரிதாகவே மனிதர்கள் வசிக்கும் இருப்பிடத்திற்கு வருகிறது*.*  
விதைகள். பைன் மரக் கூம்பு, பழங்கள், மற்றும் இலைகளை உணவாகக் கொள்கிறது.
# பலே ராமுடு (தெலுங்குத் திரைப்படம்)

**பலே ராமுடு** (*Bhale Ramudu*) 1956 ல் வெளிவந்த தெலுங்கு திரைப்படமாகும். வேதாந்தம் ராகவையா இதனை இயக்கியுள்ளார். நரசு ஸ்டுடியோவின் சார்பில் வி. எல். நரசு என்பவர் தயாரித்துள்ளார். அகினேனி நாகேஸ்வரராவ், சாவித்திரி ஆகியோர் முக்கிய கதாபாத்திரங்களில் தோன்றி நடித்துள்ளனர். எஸ். ராஜேஸ்வர ராவ் என்பவர் இசையமைத்துள்ளார். இது 1943ல் இந்தியில் வெளிவந்த கிஸ்மத் என்ற படத்தின் மறு ஆக்கமாகும். பிரேம பாசம் என்ற பெயரில் ஜெமினி கணேசன் மற்றும் சாவித்திரி ஆகியோர் நடித்து தமிழில் வெளிவந்தது.
# பலே ராமுடு (தெலுங்குத் திரைப்படம்)

## கதைச்சுருக்கம்

ஜமீன்தார் நாராயண ராவிற்கு (ஜந்தையாலா) ரூபா மற்றும் தாரா என்ற இரு மகள்கள் உள்ளனர். அவர்களுக்கு நாட்டியம் கற்றுத் தர விரும்புகிறார். ராமு ஜமீன்தாரின் வீட்டில் குமாஸ்தாவாக பணியாற்றும் நாகபூஷணம் என்பவரின் மகன். ராமு ரூபாவிடம் மலர்களைத் தருகிறான், ரூபா அதை வாங்க முற்சிக்கையில் கட்டிடத்தின் மேலேயிருந்து கீழே விழுந்து விடுகிறாள். அதில் அவள் கால் ஊனமாகிறது. இதைக் கண்டு கடும் கோபம் கொண்ட ஜமீன்தார் தன்னுடைய துப்பாக்கியால் ராமுவை சுட்டு விடுகிறார். இதில் படுகாயமடைந்த ராமு அருகிலுள்ள நதியில் விழுந்து விடுகிறான். ராமு இறந்து விட்டதாக கருதி ஜமீன்தார் குற்ற உணர்ச்சியால் தனது சொத்துக்களுக்கு எல்லாம் குமாஸ்தா நாகபூஷணத்தை பாதுகாவலராக நியமித்து விட்டு மறைந்து வாழ்கிறார். சில நாட்களுக்குப் பிறகு கிருஷ்ணா என்ற பெயரில் ராமு அந்நகரத்திற்கு வருகிறான். இதற்கிடையில் குமாஸ்தா நாகபூஷணம் ஜமீன்தாரின் சொத்துகளை எல்லாம் அபகரித்துக் கொண்டு ரூபாவையும், தாராவையும் ஏழையாக்கி வறுமையில் வாட விடுகிறார். கிருஷ்ணா அப்பண்ணாவை (ரேலங்கி) நண்பராக்கிக் கொள்கிறான். கிருஷ்ணாவை தங்களுடனேயே தங்கிக் கொள்ள ரூபா அனுமதியளிக்கிறாள். அவர்களது உறவு காதலாக மாறுகிறது. கிருஷ்ணா அவளது ஊனத்தை சரி செய்ய உதவ எண்ணி ஜமீன்தாரின் வீட்டில் திருடுகிறான். ஜமீன்தார் நாகபூஷணத்தின் இரண்டாவது மகன் கோபி (சலம்) தாராவின் மீது காதல் கொள்கிறான். கிருஷ்ணா இத் திருமணத்தை நடத்தி வைக்கிறான். இந்த சமயத்தில் கிருஷ்ணா ஒரு திருடன் என்பதை அறிந்த ரூபாவின் இதயம் உடைந்து போகிறது. மறைந்து வாழும் ஜமீன்தார் நாராயண ராவை பிடிப்பதற்காக ஜமீன்தார் நாகபூஷணம் ரூபாதேவி (சரோஜா) என்ற நாட்டியக்காரியின் நடனத்தை ஏற்பாடு செய்கிறார். இறுதியில் காவல்துறையினர் நடவடிக்கையில் இறங்கி, ராமுவின் கையில் பச்சை குத்தியதை வைத்து ராமுவும் கிருஷ்ணாவும் ஒருவனே எனவும் கண்டு பிடிக்கின்றனர். முடிவில் ரூபாவுடன் ராமகிருஷ்ணனின் திருமணம் நடைபெறுகிறது.
# பலே ராமுடு (தெலுங்குத் திரைப்படம்)

## நடிகர்கள்

- ராமகிருஷ்ணாவாக அகினேனி நாகேஸ்வர ராவ்
- ரூபாவாக சாவித்திரி
- அப்பண்ணாவாக ரேலங்கி
- நாகபூஷணமாக சி.எஸ்.ஆர்
- காவல் துறை அதிகாரியாக கும்மிடி
- கோபாலாக சலம்
- மற்றும் பலர்
# பலே ராமுடு (தெலுங்குத் திரைப்படம்)

## படக்குழுவினர்

- **கலை**: சி. ஈ. பிரசாத் ராவ்
- **நடனம்**: பசுமார்த்தி
- **வசனம் - பாடல்கள்**: வேம்பட்டி சதாசிவ பிரம்மம்
- **பாடகர்கள்**: கண்டசாலா, ஜிக்கி, பி. பி. ஶீனிவாஸ், பி. லீலா, கே. ராணி
- **இசை**: எஸ். ராஜேஸ்வர ராவ்
- **கதை**: கியான் முகர்ஜி
- **படத்தொகுப்பு**: ஆர். ராஜகோபால்
- **ஒளிப்பதிவு**: எம். மஸ்தான்
- **தயாரிப்பு**: வி. எல் நரசு
- **திரைக்கதை - இயக்கம்**: வேதாந்தம் ராகவையா
- **வெளியீடு**: நரசு ஸ்டுடியோ
- ** வெளிவந்த நாள்**: 1956 ஏப்ரல் 6
# பலே ராமுடு (தெலுங்குத் திரைப்படம்)

## வரவேற்பு

டிசம்பர் 12, 1956 அன்று இரண்டாவது முறையாக இந்த படம் வெளியிடப்பட்டது. ஆந்திராவில் 16 திரையரங்குகளில் திரையிடப்பட்டு 100 நாட்களுக்கு மேலாக வெற்றிகரமாக ஓடியது. 1957 மார்ச் 14 இல் விஜயவாடாவில் 16 திரையரங்குகளில் திரையிடப்பட்டு அங்கும் 100 நாட்களுக்கு மேலாக வெற்றிகரமாக ஓடியது.
# இருட்டு அறையில் முரட்டு குத்து

**இருட்டு அறையில் முரட்டு குத்து** என்பது 2018ல் வெளிவந்த தமிழ் நகைச்சுவைத் திரைப்படமாகும். இதனை சந்தோஷ் பி. ஜெயக்குமார் எழுதி இயக்கியிருந்தார். ஞானவேல் ராஜா என்பவர் தயாரித்திருந்தார்.  
இத்திரைப்படத்தில் கௌதம் கார்த்திக், யாசிகா ஆனந்த் ஆகியோர் முக்கிய கதாப்பாத்திரங்களில் நடித்திருந்தனர். இவர்களுடன் ஜான் விஜய், பால சரவணன், கருணாகரன், மொட்டை ராஜேந்திரன், சதீஷ், ஜாங்கிரி மதுமிதா ஆகியோர் நடித்திருந்தனர்.
# இருட்டு அறையில் முரட்டு குத்து

## நடிகர்கள்

- கௌதம் கார்த்திக் (நடிகர்) - வீரா
- யாசிகா ஆனந்த் - காவியா
- வைபவி சாண்டில்யா - தென்றல்
- சந்திரிகா ரவி
- இராசேந்திரன்
- பாலா சரவணன்
- கருணாகரன்
- ஜான் விஜய்
- ஜாங்கிரி மதுமிதா
- கே. எஸ். ஜி. வெங்கடேஷ்
- ஆர்யா கௌரவத் தோற்றம்
# கலக்கப் போவது யாரு? 9

**கலக்கப்போவது யாரு? (பருவம் 9)** என்பது 9 பெப்ரவரி முதல் 27 திசம்பர் 2020 ஆம் ஆண்டு வரை விஜய் தொலைக்காட்சியில் ஒவ்வொரு ஞாயிற்றுக்கிழமைகளிலும் மதியம் 1:30 மணிக்கு ஒளிபரப்பான ஒரு மேடைச் சிரிப்புரை போட்டி நிகழ்ச்சி ஆகும். இது கலக்கப் போவது யாரு? என்ற நிகழ்ச்சியின் ஒன்பதாவது பருவம் ஆகும்.  
இந்த நிகழ்ச்சியை அழகர் மற்றும் நவீன் தொகுத்து வழங்குகின்றனர். தமிழ்த் திரைப்பட நடிகை ரம்யா பாண்டியன், பிக் பாஸ் தமிழ் 3 புகழ் வனிதா விஜயகுமார், ஈரோடு மகேஷ், மதுரை மகேஷ் மற்றும் ஆதவன் ஆகியோர் நடுவார்களாகப் இருந்தனர்.  
இந்த பருவத்தின் வெற்றியாளர் ஜெயச்சந்திரன், இரண்டாவது வெற்றியாளர் சிவா மற்றும் கிரி, மூன்றாவது வெற்றியாளர் மைகேல் ஆவார். இறுதி போட்டி நிகழ்ச்சியில் சிறப்பு விருந்தினராக ரோபோ சங்கர், நிஷா, புகழ் மற்றும் யோகி பாபு அக்கியோர் கலந்துகொண்டனர்.
# வித்யா (ஞானம்)

**வித்யா** (சமஸ்கிருதம்: विद्या) முதன்மையாக விஞ்ஞானம், கற்றல், தத்துவம், அறிவு, புலமைத்துவம், உண்மை - பொய் அறியும் அறிவு ஆகியவற்றை குறிக்கும்.. அதன் வேர் வித் (சமஸ்கிருதம்: विद्) என்பது - அதாவது, காரணம் கண்டுபிடித்தல், அறிதல், பெறுதல் அல்லது புரிதல்.
வித்யா என்றால் "ஞானம்" அல்லது "தெளிவு" என்ற பொருளில் தென் ஆசிய மொழிகளான பாலி மற்றும் சிங்களத்தில் வழங்கப்படுகிறது.. இது ஒரு பிரபலமான இந்தியப் பெயர். இந்தோனேசியாவிலும் இந்தப் பெயர் புழக்கத்தில் உள்ளது. இந்து மதத்தில் புராண கருத்துப்படி இந்தப்பெயர் ஞானம் மற்றும் கற்றலைக் குறிக்கும். வித்யாவுக்கு எதிர்ச்சொல் அவித்யா (அறியாமை அல்லது தவறான தகவல்) ஆகும்.  
இந்து சமயப்படி வித்யா என்பது கீழ் கண்ட ஆறு இந்து தத்துவங்களையும் கற்பதாகும்.
- நியாயம்
- யோகக் கலை
- வைசேஷிகம்
- சாங்கியம்
- மீமாம்சம்
- வேதாந்தம்
# வித்யா (ஞானம்)

## சரஸ்வதியின் அடைமொழி

வித்யா என்னும் பெயர் இந்து கடவுளான சரஸ்வதியின் அடைமொழி ஆகும். இந்து நம்பிக்கைப்படி சரஸ்வதி, பிரம்மாவின் மனைவி. சரஸ்வதிக்கு உயர்ந்த தெய்வீக பெண் சக்தி உண்டு, அது மனிதர்களை தூய்மைப்படுத்தி, வலுப்படுத்தி, உயர்த்தும் என்பது நம்பிக்கை. அதனால் அவர் கலைமகள் ஆவர்.  
சரஸ்வதி ஞானம், இசை, காலை, அறிவு மற்றும் கல்வியின் கடவுள். இவர் முப்பெரும் தேவிகளாம், சரஸ்வதி, லட்சுமி, பார்வதியில் ஒருவர். இவர்கள் மூவரும் பிரம்மா, விஷ்ணு, சிவனின் படைத்தல், காத்தல், அளித்தால் தொழிலில் உறுதுணையாக இருப்பர். காலத்தில் பழமையான ருக் வேதத்தில் வித்யா என்ற சொல் காணப்படவில்லை. பிற்கால வேத நூல்களான அதர்வண வேதத்திலும், யசுர் வேதம் மற்றும் உபநிடதங்களின் ஒரு பகுதியான பிரமாணங்களிலும் வித்யா என்ற சொல் காணப்படுகிறது. அவர் கலைமகளாக வேத காலம் முதல் இன்றுவரை உள்ளார். சரஸ்வதி வழிபாடு இந்தியாவின் பல்வேறு இடங்களில் கொண்டாடப்படுகிறது.. அன்று சிறு குழந்தைகளுக்குக் கைப்பிடித்து எழுதச் சொல்லிக்கொடுப்பர். இந்தியாவில் சமணம் மற்றும் புத்த மதத்திலும் சரஸ்வதியை வழிபடுகின்றனர்.
# மிஸ்டர் அண்ட் மிசஸ் சின்னத்திரை

**மிஸ்டர் அண்ட் மிசஸ் ** என்பது 20 சனவரி 2019 முதல் விஜய் தொலைக்காட்சியில் ஒளிபரப்பாகும் உண்மைநிலை போட்டி விளையாட்டு நிகழ்ச்சி ஆகும். இந்த நிகழ்ச்சியின் முதல் பருவத்தை மா கா பா ஆனந்த் என்பவர் தொகுத்து வழங்க, பிக் பாஸ் தமிழ் 2 புகழ் விஜயலட்சுமி, நடிகை தேவதர்சினி, கோபிநாத் ஆகியோர் நடுவர்களாக பங்கேற்கின்றனர்.  
இதன் இரண்டாம் பருவம் 8 மார்ச்சு முதல் 11 அக்டோபர் 2020 வரை ஒளிபரப்பானது. மா கா பா ஆனந்த் மற்றும் நிஷா ஆகியோர் தொகுத்து வழங்க, தேவதர்சினி மற்றும் கோபிநாத் ஆகியோர் நடுக்கவர்களாக இருந்தனர்.  
இதன் மூன்றாம் பருவம் 24 ஏப்ரல் 2021 முதல் வரை ஒளிபரபபிக்கின்றது. மா கா பா ஆனந்த், அர்ச்சனான் மற்றும் நிஷா ஆகியோர் தொகுத்து வழங்க, தேவதர்சினி மற்றும் கோபிநாத் ஆகியோர் நடுக்கவர்களாக இருந்தனர்.
# மிஸ்டர் அண்ட் மிசஸ் சின்னத்திரை

## நிகழ்ச்சியின் கதைச்சுருக்கம்

இது சின்னத்திரை நடிகர்கள் திரைக்கு பின்னால் அவர்களது திறமை, அன்பு, காதல் ஆகியவை எப்படி உள்ளது என்பதைப் பற்றிய நிகழ்ச்சியாகும். ஒவ்வொரு சுற்றும் வெவ்வேறு மாதிரி இருக்கும். இவை அனைத்தும் நட்சத்திர ஜோடிகளின் திறமைகள், காதல், மன உறுதி ஆகியவற்றை வெளிப்படுத்தும் சுற்றுகளாக அமைந்து அவர்களுக்கு மதிப்பெண் வழங்கப்படும். இறுதியில் ஒரு ஜோடிக்கு மிஸ்டர் அன்ட் மிசஸ் சின்னத்திரை பட்டம் வழங்கப்படும்.
# மிஸ்டர் அண்ட் மிசஸ் சின்னத்திரை

## ஒளிபரப்பு

| **பருவங்கள்** | **** | **** |
| --- | --- | --- |
# மிஸ்டர் அண்ட் மிசஸ் சின்னத்திரை

## நிகழ்ச்சியின் பருவங்கள்

| பருவம் 1 | மணிமேகலை & உசைன் | நிஷா & ரியாஸ் | சங்கரபாண்டியன் & ஜெயபாரதி | அந்தோணி தாசன் & ரீட்டா | பிரியா & பிரின்ஸ் | சுபர்ணன் & பிரியா | திரவியம் & ரித்து | தங்கதுரை & அருணா | செந்தில் & ராஜலட்சுமி | ஃபாரீனா & ரஹ்மான் |
| --- | --- | --- | --- | --- | --- | --- | --- | --- | --- | --- |
| பருவம் 2 | குமரன் தங்கராஜன் & சுஹாசினி | வினோத் பாபு & சிந்து | சமீரா & அன்வர் | ரம்யா & சத்தியா | பழனி & சங்கீதா | ராமர் & கிருஷ்ணவேணி | தப்பா & ரகு | முருகன் & கிருஷ்ணவேணி | அஞ்சலி & பிரபாகர் | டி எஸ் கே & வைஷ்ணவி |
# குரு என் ஆளு (திரைப்படம்)

***குரு என் ஆளு*** (*Guru En Aalu*) 2009 இல் வெளியான நகைச்சுவை கலந்த காதல் தமிழ்த் திரைப்படமாகும். செல்வா இத்திரைப்படத்தை இயக்கியுள்ளார். இத்திரைப்படத்தில் முன்னணி கதாபாத்திரங்களில் மாதவன், அப்பாஸ், மம்தா மோகன்தாஸ் ஆகியோர் நடிக்க இவர்களுடன் விவேக் மற்றும் பிருந்தா பரேக் ஆகியோரும் நடித்திருந்தனர். இத்திரைப்படம் 1997 ல் இந்தி மொழியில் வெளிவந்த அஜிஸ் மிஸ்ராவின் "யெஸ் பாஸ்" எனும் திரைப்படத்தின் தமிழ் மீளுருவாக்கமாகும் (இத்திரைப்படத்தில் ஷாருக்கான் நடித்திருந்தமை குறிப்பிடத்தக்கது.). திரைப்படத்தின் படப்பிடிப்பு 2007 இன் இறுதியில் ஆரம்பிக்கப்பட்டது. எனினும் 2009 ஏப்ரல் மாதமே திரைக்கு வந்தது.
# குரு என் ஆளு (திரைப்படம்)

## கதைச்சுருக்கம்

கிருஷ்ணா (அப்பாஸ்) முதலாளியாக இருக்கும் நிறுவனத்தில் பணிபுரியும் குருவிற்கு (மாதவன்) அந்நிறுவனத்தில் நிர்வாக இயக்குநராகும் ஆசை இருந்தது. கிருஷ்ணா ஒரு விளையாட்டுப்பிள்ளை. கிருஷ்ணா தன்னை நிர்வாக இயக்குநராக மாற்றுவான் எனும் நம்பிக்கையில் குரு கிருஷ்ணாவிற்கு விரும்பும்படியாக நடந்துகொள்கின்றான். கிருஷ்ணாவோ மாடல் சீமா (மம்தா மோகன்தாஸ்) மீது ஆசை கொள்கிறான். ஆனால் குருவிற்கு அதற்கு முன்னரே சீமா மீது ஆசையிருந்தது. தனது முதலாளியும் சீமா மீது ஆசைகொள்ள அவருக்காக தனது ஆசைகளை நிர்வாக இயக்குநராக வருவதையே குரு விரும்புகிறான். ஆனால் கிருஷ்ணாவோ சீமாவிற்காக குருவிடம் உதவி கேட்பதுமட்டுமில்லாமல் அவன் கட்டளையிடும் அனைத்தையும் குரு செய்து முடிக்கிறான். ஒரு கட்டத்தில் குருவிற்கு சீமா மீதுள்ள காதலை மறக்க முடியாமல் போக கிருஷ்ணா சீமாவை நெருங்குவதைத் தடுக்கிறான். கிருஷ்ணா, குரு ஆகிய இருவரில் சீமாவிற்கு யாரைப் பிடிக்கிறது என்பது கதையின் இறுதியாகும்.
# குரு என் ஆளு (திரைப்படம்)

## நடிகர்கள்

- மாதவன்-குரு
- அப்பாஸ்-கிருஷ்ணா
- மம்தா மோகன்தாஸ்-சீமா
- விவேக்-ஆசன அழகப்பன் /லதா
- பிருந்தா பரேக்- சீலா
- எம். எசு. பாசுகர் - கோபால்
- சோரா ஹெம்டன்-சுகண்யா
- மயில்சாமி-நிர்வாகி
- பட்டிமன்றம் ராஜா-குருவினுடைய தந்தை
- ரேணுகா -குருவின் தாய்
- பூவிலங்கு மோகன்-சீமாவின் தந்தை
- மீரா கிருஷ்ணன்-சீமாவின் தாய்
- ஆர்த்தி-குருவின் சகோதரி
- தம்பி ராமையா-கிருஷ்ணாவின் வக்கீல்
- மனோபாலா- போக்குவரத்து இன்ஸ்பெக்டர்
- மோகன் ராமன்-சீலாவின் தந்தை
- சர்மிலியா-சௌபாக்யா
- செல் முருகன்
- பாலாஜி
- சோபா
# குரு என் ஆளு (திரைப்படம்)

## இசை

இதிலுள்ள பாடல்களுக்கு ஸ்ரீகாந்த் தேவா இசையமைத்துள்ளார். ஸ்ரீகாந்த் தேவாவுடன் இயக்குநர் செல்வாவுக்கு இத்திரைப்படம் இரண்டாவது ஆகும். திரைப்பட பாடல்வரிகளை பா. விஜய், கபிலன், பழனிபாரதி ஆகியோர் எழுதியுள்ளனர்.
# ஜாட்டியா சங்சத் பவன்

**ஜாட்டியா சங்சத் பவன்** (*Jatiya Sangsad Bhaban* அல்லது **National Parliament House**, என்பது வங்கதேச தலைநகரான டாக்காவில், ஷேர்-இ-பங்களா நகரிலுள்ள வங்காளதேச நாடாளுமன்ற இல்லமாகும். கட்டிடக் கலைஞர் லூயி கானால் வடிவமைக்கப்பட்ட இந்த கட்டிடமானது, உலகின் மிகப்பெரிய சட்டவாக்க அவை வளாகம் ஆகும், இது 200 ஏக்கர் (800,000 சதுர மீட்டர்) கொண்டது.
# ஜாட்டியா சங்சத் பவன்

## வரலாறு

இது கட்டி முடிப்பதற்கு முன்னர் நடந்த முதல் மற்றும் இரண்டாம் நாடாளுமன்ற அவைகள் *பழைய சங்சத் பவன்* கட்டிடத்தில் கூடின. தற்போது அந்தக் கட்டிடத்தில் பிரதமர் அலுவலகம் செயல்படுகிறது.  
வங்காளதேசமானது பாகிஸ்தான் கட்டுப்பாட்டியில் அதன் ஒரு பகுதியாக கிழக்கு பாகிஸ்தான் என்ற பெயரில் இருந்த காலகட்டத்தில் பாக்கித்தானில் உள்ள ஏற்றத்தாழ்வையும், கிழக்குப் பாக்கித்தானில் நிலவிய பிரிவினைவாதத்தை சமாளிக்கவும் பாக்கித்தான் அரசு பல முயற்சிகளை எடுத்தது. அதன் ஒரு பகுதியாக பாக்கித்தானின் அயூப் கான் அரசானாது 1961இல் பாக்கித்தான் நாடாளுமன்றத்தின் ஒரு பகுதியாக டாக்காவில் துணை நாடாளுமன்றத்தைக் கட்டி அதை பாக்கித்தானின் இரண்டாவது தலைநகராக்க திட்டமிட்டது.  
இத்திட்டத்தை நல்லமுறையில் முடிக்க. பாக்கித்தான் அரசாங்கமானது தெற்காசிய செயற்பாட்டாளரும் கட்டிடக்கலை நிபுணருமான முஜார்ல் இஸ்லாமின் உதவியை நாடியது. இதற்காக அவர் உலகின் முன்னணி கட்டிடக்கலைஞர்களை இந்த திட்டத்திற்றாக பணியமர்த்த விரும்பினார். அவர் துவக்கத்தில் அல்வார் ஆல்ட்டோ மற்றும் லெ கொபூசியே ஆகியோரை இந்த திட்டத்துக்குள் கொண்டு வர முயற்சித்தார், ஆனால் அவர்கள் இருவரையுமே இதில் கொண்டுவர முடியவில்லை. இறுதியில் முஜார்ல் இஸ்லாம் அவரது முன்னாள் யேல் ஆசிரியரான லூயி கானை ஈடுபடுத்தினார்.  
1971 வங்காளதேச விடுதலைப் போர் நடந்தபோது கட்டுமானம் நிறுத்தப்பட்டது. போருக்குப் பிறகு பணிகள் மீண்டும் துவக்கப்பட்டு 1982 ஆம் ஆண்டு சனவரி 28 அன்று முடிக்கப்பட்டது. ஜாட்டியா சங்சத் பவன் கட்டிடத்தின் முக்கால்வாசி பணிகள் முடிந்த நேரத்தில் 1974ஆம் ஆண்டு லூயி கான் காலமானார். கட்டிடத்தின் ஏனைய பகுதிகளை கானின் உதவியாளர் டேவிட் விஸ்டம் நிறைவுசெய்தார்.
# ஜாட்டியா சங்சத் பவன்

## கட்டிடக்கலை மற்றும் வடிவமைப்பு

ஜாட்டியா சங்சத் பவன் வளாகத்தில் இடம்பெற்ற புல்வெளிகள், ஏரிகள், நாடாளுமன்ற உறுப்பினர் குடியிருப்புகள் போன்ற அமைத்தையும் லூயி கான் வடிவமைத்தார். ஜாட்டியா சங்சத் வடிவமைப்பில் வங்க மக்களின் காலச்சாரம், பண்பாடு ஆகியவற்றின் பிரதிபலிக்கும் விதத்தில் அமைக்கப்பட்டது. ஜாட்டியா சங்சத் பவனின் வெளிப்புறப் பகுதியானது எளிமையானதாகவும், செயற்கையான நீர்ப்பாதை அமைக்கப்பட்டுள்ளதாகவும் உள்ளது. ஜாட்டியா சங்சத் பவன் மூன்று பகுதிகளாகப் பிரிக்கப்பட்டுள்ளது. மெயின் பிளாசா, தெற்கு பிளாசா, பிரசிடென்சியில் பிளாசா எனத் தனிதனியாகப் பிரிக்கப்பட்டுள்ளது. ஜாட்டியா சங்சத் பவன் முதன்மைக் கட்டிடத்தின் மூன்று பக்கமும் சுற்றியதாக அமைக்கப்பட்டுள்ள செயற்கை ஏரியானது, நாடாளுமன்ற உறுப்பினர் அறைகள் வளாகம்வரை நீட்டிக்கப்பட்டுள்ளது. எண்ணற்ற நதிகள் பாயும் இடமாக வங்கதேசம் உள்ளதை வெளிப்படுத்தும் விதமாக இந்த செயற்கையான நீர்ப்பாதை அழகியலோடு அமைக்கப்பட்டுள்ளது.
# ஜாட்டியா சங்சத் பவன்

## கட்டிடக்கலை மற்றும் வடிவமைப்பு

### பபன் (முதன்மைக் கட்டிடம்)

ஜாட்டியா சங்சாத் பபனில் தனித்தனியாக மொத்தம் ஒன்பது தொகுதிகள் உள்ளன. இவற்றில் எட்டு தொகுதிகளின் உயரம் மட்டும் 110. அதேபோல் மத்தியில் அமைக்கப்பட்டுள்ள எண்கோண வடிவத் தொகுதியின் உயரம் 155 அடியாகும். கட்டிடத்தின் உட்புற பகுதிகள் ஒவ்வொன்றும் பல்வேறு விதமாக இணைக்கப்பட்டுள்ளன.
# பாதம்

**பாதம்** (feet-பாதங்கள்-பன்மை), முதுகுநாணிகளின் உடற்கூற்றியல் அமைப்பில் ஒன்றாகும். உடல் எடையைத் தாங்குவதற்கும், இடப்பெயர்ச்சிக்கும் உதவும் மூட்டுகளின் ஒரு பகுதியாகும். பல விலங்குகள் எலும்புகளால் ஆன கால்கள் கொண்டவை. அக்கால்களில் முடிவில் விரலிடுக்குகளும் நகங்களும் கொண்ட பாத அமைப்பு காணப்படும்.  
பழைய ஜெர்மானிய மொழியிலிருந்து பெறப்பட்ட ஃபோட் (fot) என்ற சொல்லிலிருந்து foot என்ற ஆங்கிலச் சொல் பெறப்பட்டது. இதன் பொருள் முதுகெலும்புள்ள விலங்குகளில் கால்கள் சந்திக்கும் ஒரு முக்கியப் பகுதி என்பது பொருளாகும். இதன் பன்மைப்பொருளில் வழங்கப்படும் feet என்பது இலக்கண விகாரப்பட்டு, வழங்கும் சொல்லாகும்
# பாதம்

## அமைப்பு

மனிதர்களின் பாதம் இருபத்தாறு எலும்புகளாலும், முப்பத்து மூன்று இணைப்புகளாலும், நூற்றுக்கும் மேற்பட்ட தசைகளாலும், தசை நாண்களாலும், தசைநார்களாலும் ஆனது. இது நன்கு உறுதியாகக் கட்டமைக்கப்பட்ட ஓர் இயந்திரம் போன்ற அமைப்பாகும். கணுக்கால் எலும்பு , குதிக்கால் எலும்பு, நெருக்கமான நீண்ட குருத்தெலும்புகள் ஆகியவை சேர்ந்ததே கால் ஆகும். 1197 இல் செய்யப்பட்ட ஒரு மானிடவியல் ஆய்வின்படி வட அமெரிக்க காகேசிய இனத்தைச் சேர்ந்த, 35.5 வயதுடைய ஓர் ஆணின் கால் எலும்பின் நீளம் 26.3&nbsp;செ.மீ ஆகும்.  
கீழ்ப்பாதம் என்பது கணுக்கால் மட்டும் குதிகால் இணைந்த பகுதியாகும். பின்னங்காலின் இரு நீண்ட எலும்புகள் இந்தப் பின்பாதத்துடன் அதாவது கணுக்காலின் மேற்பகுதியுடன் இணைந்துள்ளது. உடலின் மிக நீண்ட எலும்பான கால் எலும்பானது பாத எலும்புகளுடன் இணைக்கப்பட்டுள்ளது. அடிப்பாதம் என்பது குதிக்கால் எலும்புக்கும் கீழே கொழுப்பு படிந்த ஒரு மெத்தென்ற படலத்தால் ஆனது.  
நடுப்பாதம் கனசெவ்வக எலும்பு, நேவிகுலர் எலும்பு, மூன்று [[ஆப்பெலும்புகள் ஆகிய ஐந்து சீரற்ற எலும்புகளால் இணைக்கப்பட்டது ஆகும். நடுப்பாதத்தின் வளைபாத அமைப்பானது அதிர்வுகளைத் தாங்குவதற்கேற்ப அமைந்துள்ளது. நடுப்ப்பாதமானது, முன்பாதத்துடனும் பின்பாதத்துடனும் தசைகள் மற்றும் பிளாண்டர் பாஸ்கியா என்ற திசுக்களால் இணைக்கப்பட்டுள்ளது.
முன் பாதமானது ஐந்து விரல்கள், நீண்ட நெருக்கமாக அமைந்துள்ள ஐந்து எலும்புகள் ஆகியவற்றால் ஆனது. இது கைவிரல்களின் எலும்பமைப்பை ஒத்திருக்கும். கால்விரல் எலும்புகள் பாலாங்க்ஸ் எலும்புகள் என அழைக்கப்படுகின்றன. பெருவிரலில் இரண்டு பாலாங்க்ஸ் எலும்புகளும் மற்ற நான்கிலும் ஒவ்வொரு பாலாங்க்ஸ் எலும்புகளும் இருக்கும்.
# அமர் திறப்பு

**அமர் திறப்பு** (*Amar Opening*) என்பது பின் வரும் சதுரங்கத் திறப்பு நகர்வுகளை கொண்டு தொடங்குகிறது. இத்திறப்பை பாரிசு திறப்பு, போதை குதிரை திறப்பு அல்லது அமோனியா திறப்பு போன்ற பெயர்களாலும் அழைக்கப்படுகிறது.
அமோனியாவின் வேதியியல் வாய்ப்பாடும் (NH3) இத்திறப்பின் முதல் நகர்வும் (Nh3) ஒன்றாக இருப்பதால் அமர் திறப்பு சில சமயங்களில் அமோனியா திறப்பு என்றழைக்கப்படுகிறது. 1930 களில் பாரசீகத்தைச் சேர்ந்த சார்லசு அமர் இத்திறப்பை முதன்முதலில் விளையாடினார். போலந்து மற்றும் பிரெஞ்சு நாட்டைச் சேர்ந்த சதுரங்க கிராண்டு மாசுட்டர் சவியெல்லி டார்ட்டகோவர் இவ்வகைத்திறப்புக்கு அமர் திறப்பு எனப் பெயரிட்டார். இவ்விரண்டு பெயர்களையும் இவர் பயன்படுத்தினார் என்பது குறிப்பிட்த்தக்கது. இலண்டனைச் சேர்ந்த சதுரங்க சதுரங்க வீர்ர் திம் ஆர்டிங் என்பவர் இந்நகர்வை அமர் என்ற ஆங்கில சொல்லின் விரிவாக்கம் கட்டுக்கடங்காத பைத்தியம் மற்றும் கேலிக்கிடமான திறப்பு (Absolutely mad and ridiculous) என்ற பொருள் கொண்டது என நகைச்சுவையாகத் தெரிவிப்பதுண்டு.  
வழக்கத்திற்கு மாறான அரிய திறப்பு முறை என்பதால் Nh3 திறப்பை சதுரங்க கலைக்களஞ்சியம் ஏ0 என்ற குறியீட்டால் குறிக்கிறது.
# அமர் திறப்பு

## விவாதங்கள்

தர்கின் திறப்பைப் போலவே இத்திறப்பிலும் வெள்ளை தன்னுடைய குதிரையை எந்தவொரு பொருத்தமான காரணமுமில்லாமல் விலாப்புறத்தில் வெளியே கொண்டுவருகிறது. இவ்வாறு வெளியே கொண்டுவருவது அலங்கோலமானது. விலாப்புறத்து குதிரை வலிமையற்றது என்று சீக்பெர்ட் தாரசு கூறுகிறார். எனினும் ராசா பக்கத்து குதிரையை வெளியே கொண்டுவருவது ராசா பக்கத்து கோட்டை காட்டுவதற்கான தயாரிப்பு என கருதி இதையும் ஒரு பொதுவான நகர்வாக கருதலாம் என்று கருதுவோரும் உண்டு. குதிரையை 1.Na3 நகர்வு செய்வதைக்காட்டிலும் 1.Nh3 நகர்வு செய்வது பொதுவானது என்பாரும் உண்டு. .
வெள்ளையின் இந்த முதல் நகர்வுக்கு எதிராக கருப்பு பொதுவாக 1...d5 என விளையாடுவது வழக்கம். இரண்டாவது நகர்வின் போது கருப்பு 2...Bxh3 என விளையாடி வெள்ளையின் சிப்பாய் கட்டமைப்பை சீர்குலைக்கின்ற அச்சமூட்டும் நகர்வினை விளையாட திட்டமிடுகிறது என பொருளாகும். இதற்கு பதிலாக வெள்ளை 2.g3 என விளையாடும். எனவே கருப்பு மீண்டும் மையத்தை குறிவைத்து 2...e5. என விளையாடும்.
# அமர் திறப்பு

## பெயர் சூட்டப்பட்ட மாறுபாடுகள்

அமர் திறப்பு சதுரங்க திறப்பில் பல பெயர்சூட்டப்பட்ட மாறுபாடுகள் விளையாடப்படுகின்றன. இவற்றில் மிகவும் பிரபலான திறப்பு பாரிசு பலியாட்டம் எனப்படும் சதுரங்கத் திறப்பாகும். 1.Nh3 d5 2.g3 e5 3.f4?! Bxh3 4.Bxh3 exf4. பாரிசு பலியாட்டத் திறப்பில் கருப்பு மையப்பகுதியில் நிலையாக இடம்பிடிப்பதை வெள்ளை அனுமதிக்கிறது. கருப்புக்கு சில அதிக புள்ளிகள் கிடைப்பதையும் வெள்ளை அனுமதிக்கிறது. கொடுக்கப்பட்ட பலியும் வீணாகப் போகுமோ என்ற சந்தேகத்தையே அளிக்கிறது. பாரிசு பலியாட்ட்த்தில் பெயரிடப்பட்ட ஒரேயொரு மாறுபாடு கெண்ட் பலியாட்டம் மட்டுமே.: 5.0-0 fxg3 6.hxg3. இவ்வகையான மாறுபாட்டை முதலில் தார்டாகோவர், 1933 ஆம் ஆண்டு ஆண்டோர் லைலியெந்தாலை எதிர்த்து பாரிசில் விளையாடும்போது பயன்படுத்தினார்.
இதைதவிர மற்றொரு பெயரிடப்பட்ட மாறுபாட்டு நகர்வும் 1...e5 நகர்வில் விளையாடப்படுகிறது. கிரேசி காட் எனப்படும் இம்மாறுபாட்டில் : 1.Nh3 e5 2.f3 d5 3.Nf2 என்ற போக்கில் நகர்வுகள் இருக்கும்.  
= மேற்கோள்கள் ==
-
-
-
-
# பரணி

**பரணி** என்ற தலைப்பில் உள்ள கட்டுரைகள்:  
- பரணி (இலக்கியம்)
- சித்திரைப் பரணி
- கலிங்கத்துப்பரணி
- தக்கயாகப் பரணி
- மோகவதைப் பரணி (நூல்)
- கலிங்கத்துப் பரணி (ஒட்டக்கூத்தர் நூல்)
- பாசவதைப் பரணி
- அஞ்ஞவதைப் பரணி
- கொப்பத்துப் பரணி
- இரணியவதைப் பரணி
- கூடலசங்கமத்துப் பரணி
- பரணி (நட்சத்திரம்)
- பரணி (புதினம்)
- பரணி கலையகம்
- பரணி (நடிகர்)
- பரணி (இசையமைப்பாளர்)
- பரணி பரணி (விளையாட்டு)
# சந்திரா ரணராஜ

**சந்திரா ரணராஜ** (Chandra Ranaraja, பி. 1939 – இ. 2 March 2016) இலங்கையின் முதல் பெண் மேயர் ஆவார். 1990 இல் இவர் கண்டியின் மேயராகத் தேர்ந்தெடுக்கப்பட்டார்.
# சந்திரா ரணராஜ

## குடும்பம்

சந்திரா, குடும்பத்தின் ஏழு குழந்தைகளில் மூத்தவராக 1939 இல் அனுராதபுரத்தில் பிறந்தார். இவருடைய தாத்தா, டி. பி. பி. மகாதியூல்வேவா, பிரித்தானிய ஆட்சியின் கீழ் இருந்த இலங்கையின் சிறு கிராமங்களில் வழக்குகளைத் தீர்க்கும் நடுவர்களின் தலைவராக இருந்தார். இவரின் தந்தை எஸ். ஹெச். மகாதியூல்வேவா இலங்கையின் அனுராத புரத்தில் கச்சேரி முதலியாராகவும், 1947 முதல் 1952 வரை கலவெவை தொகுதிக்கான நாடாளுமன்ற உறுப்பினராகவும் இருந்தார். இவர், வடக்கு மத்தியப் பிராந்தியத்திலிருந்து முதன்முதலில் பேராதனை கல்லூரிக்குச் சென்ற முதல் பெண்மணி ஆவார். 1961 இல் ஆசிரியர் படிப்பில் பட்டம் பெற்றார். என்பவரை மணந்த பின் கண்டிக்கு இடம்பெயர்ந்தார். அங்கு கண்டி மகளிர் பள்ளியில் ஆசிர்யர் பணியில் சேர்ந்தார். பின்னர் உள்ளூர் அரசியலில் கவனம் செலுத்தத் தொடங்கினார். கண்டியின் நகராட்சிக் குழுவுக்கானத் தேர்தலில் வெற்றி பெற்று அதன் உறுப்பினரானார். சந்திரா தன்னுடைய பதவிக்காலத்தில் கண்டியின் பாரம்பரியத்தைப் பாதுகாப்பதிலும் பேணுவதிலும் நல்ல வழக்குரைஞராக உறுதியுடன் செயல்பட்டார். இவருடைய மகள் அருணை பிலிப்பைன்சு நாட்டின் தூதராக உள்ளார். சந்திரா ரத்னராஜ 2016 ஆம் ஆண்டு மார்ச் இரண்டாம் நாள் தனது 77 ஆம் வயதில் இறந்தார்.
# கவிதா (திரைப்படம்)

***கவிதா*** ( Kavitha) தமிழ் மொழியில் வெளிவந்தத் திரைப்படமாகும். இதை டி. ஆர். ரகுநாத் என்பார் இயக்கியுள்ளார். எம். ஆர். ராதா,எம். என். நம்பியார், ராஜசுலோச்சனா முக்கிய கதாப்பாத்திரங்களில் தோன்றி நடித்துள்ளனர்.
# கவிதா (திரைப்படம்)

## கதைசுருக்கம்

கவிதா, சபாபதி முதலியார் என்ற செல்வந்தரின் ஒரே செல்ல மகள் ஆவாள். அவள் ஒரு கலைஞரான துரையை நேசிக்கிறாள். இதற்கிடையில் முதலியார் நோய்வாய்ப் படுகிறார். அவர் மலேசியாவில் வசிக்கும் தனது சகோதரியின் மகனான ராஜசேகரனை கவிதாவிற்கு திருமணம் செய்து வைக்க விரும்புகிறார். கவிதா, காதல் மற்றும் பாசத்திற்கும் இடையே பிணைக்கப்பட்டு செய்வதறியாது திகைக்கிறாள். அவளது தந்தையின் அன்பிற்கும் அவரது தியாகத்திற்கும் முக்கியத்துவம் அளித்து தனது காதலை துறக்க முடிவெடுத்து ராஜசேகரனை மணக்கிறாள். ஆனால் வெகுவிரைவில் அவன் பெருங்குடிகாரன் என்ற உண்மையை உணர்கிறாள். அவளது தந்தையிடம் சென்று அடிக்கடி பணம் வாங்கி வரச் சொல்லி அவளை அடித்துத் துன்புறுத்துகிறான். இதைக் கண்ட முதலியார் மிகவும் மன வேதனையடைகிறார். இதற்கிடையே கவிதாவைப் போலவே தோற்றமுடைய பொன்னம்மா என்ற பெண் அக்குடும்பத்தில் நுழைகிறாள்.பொன்னம்மா கவிதாவிற்கு ஆறுதல் அளித்து, ராஜசேகரனிடம் மனம் திருந்த ஆலோசனை அளிக்கிறாள்.  
ஆனால், ராஜசேகரன் கவிதாவை ஒரு மனநல மருத்துவமனையில் சேர்த்துவிட்டு, பொன்னம்மாவை கவிதாவைப் போல மாற்றி முதலியாரிடம் அனுப்புகிறான். கவிதா
ராஜசேகரனின் உண்மையான அடையாளத்தைப் பற்றி சந்தேகப்படுகிறாள். ராஜசேகரனைப் பற்றிய உண்மையை தெரிந்த பொன்னம்மா முதலியாரிடம் அதைப் பற்றி கூற இயலாமல் கவிதாவாகவே நடிக்கிறாள். எனினும், பொன்னம்மாவிற்கு உடல்நிலை சரியில்லாத காரணத்தால் இறந்து போகிறாள். இதற்கிடையில், கவிதாவின் உறவினர்களான துரை,கோமதி மற்றும் கவிதாவின் தோழி லீலா ஆகிய மூவரும் சேர்ந்து ராஜசேகரனைப் பற்றிய உண்மைகளை வெளிக்கொணர முயல்கின்றனர். எப்படி உண்மையை வெளிக் கொணர்கின்றனர், கவிதாவை அவனிடமிருந்து எவ்வாறு காப்பாற்றினார்கள் என்பது மீதிக் கதையாகும்.
# கவிதா (திரைப்படம்)

## நடிப்பு

இப்பட்டியல் பிலிம் நியூஸ் ஆனந்தன் என்பவரின் தகவல் தொகுப்பு  
| எண். | பாடல் | பாடகர்கள் | பாடல் வரிகள் | நேரம் (நி.:நொ.) |
| --- | --- | --- | --- | --- |
| 1 | *பார்க்க பார்க்க மயக்குதடி* | பி. சுசீலா & கே. ஜமுனா ராணி | ஏ. மருதகாசி |  |
| 2 | *ஊரிருந்தும் வீடில்லை* | எம். ராஜேஸ்வரி |  |  |
| 3 | * கண்ணுக்குள்ளே ஒன்னிருக்கு* | டி. எம். செளந்தர்ராஜன் & கே. ஜமுனா ராணி |  |  |
| 4 | *உள்ளே இருக்கும் பொன்னம்மா* |  |  |  |
| 5 | * மணக்கும் ரோஜா மைலேடி* | ஏ. எல் ராகவன் & கே. ஜமுனா ராணி |  |  |
| 6 | *பறக்கும் பறவைகள் நீயே* | பி. பி. ஸ்ரீனிவாஸ் & கே. ஜமுனாராணி | கண்ணதாசன் |  |
| 7 | *மேகம் வந்தது மின்னல் வந்தது* | பி. சுசீலா |  |  |
| 8 | *அப்பா உன் மகளை பார்த்தாயா* | } |  |  |
# நிறமற்ற வானவில்

**நிறமற்ற வானவில்**- தமிழ் எழுத்தாளரான சுஜாதாவால் எழுதப்பட்ட புதினமாகும். ஒரே நாளில் தனது குடும்பம் முழுவதையும் இழந்த ஒரு மனிதன் எவ்வாறு தொடர்ந்து தனது வாழ்வை முன்னெடுத்துச் செல்ல நம்பிக்கை பெறுகிறான் என்பதே இந்நாவலின் அடியோட்டமாகும்.
# ஆவாரம் பூ (திரைப்படம்)

**ஆவாரம் பூ** (*Aavaram poo*) என்பது 1992 இல் வெளியான தமிழ் நாடகத் திரைப்படமாகும். இத்திரைப்படத்தில் முன்னணிக் கதாபாத்திரங்களில் வினீத், நந்தினி மற்றும் நாசர் ஆகியோர் நடித்திருந்தனர். இத்திரைப்படம் கே. ஆர். என்டர்பிரைசஸ் நிறுவனத்தால் தயாரிக்கப்பட்டுள்ளது. இளையராஜா இத்திரைப்படத்திற்கு இசையமைத்துள்ளார். சூன் 5, 1992 ம் திகதி இசை வெளியிடப்பட்டுள்ளது. இத்திரைப்படம் 1980 இல் மலையாள மொழியில் வெளிவந்த "தகரா" எனும் திரைப்படத்தின் மீளுருவாக்கம் ஆகும்.
# ஆவாரம் பூ (திரைப்படம்)

## கதைச்சுருக்கம்

சக்கரை (வினித்) புத்திசுவாதீனம் குறைந்த அனாதை . அவனுடைய வெகுளித்தனத்தை அக்கிராமமக்கள் தங்களுக்குச் சாதகமாகப் பயன்படுத்தி வந்தனர். சக்கரை அவ்வூரின் தேவரிடம் (நாசர்) பணிபுரிந்து வந்தான். தேவருக்கு இரு மனைவியர். முதல் மனைவியான லட்சுமியுடன் ஏற்பட்ட பிரச்சனைகளிற்கு பிறகு வேறொரு பெண்ணை (சுலக்சனா) திருமணம் செய்திருந்தார். சக்கரை தேவரின் மகளான தாமரையுடன் (நந்தினி) மென்மையான போக்கிலும் வெகுளித்தனமாகவும் பழகி வந்தான். தாமரையினால் அவமானப்பட்ட ஆசாரி (கவுண்டமணி) சர்க்கரையை மூளைச்சலவை செய்தான். அதனால் சர்க்கரை தாமரையுடன் உடல்ரீதியிலான தொடர்பை ஏற்படுத்திக் கொண்டான். சில காலங்களுக்கு பிறகு தேவருக்கு இவர்களுடைய உறவு குறித்து தெரியவர தாமரைக்குக் குடிகாரனான செங்கோடனுடன் திருமணத்திற்கும் ஏற்பாடு செய்தார். அதன்பின்னர் சக்கரையுடன் தாமரை சேர்கிறாளா என்பது இறுதிக்கதையாகும்.
# ஆவாரம் பூ (திரைப்படம்)

## நடிகர்கள்

- வினித்-சர்க்கரை
- நந்தினி-தாமரை
- நாசர்-தேவர்
- கவுண்டமணி-ஆசாரி
- சுலக்சனா-தேவரின் இரண்டாவது மனைவி
- வல்சரா மேனன்-லட்சுமி , தேவரின் முதல் மனைவி
- அனு ஆனந்த்-பாலு
- இந்திரஜித்
- சீனா அந்தோணி
- விசித்ரா
- மாஸ்டர் தீபக்
- பேபி ஸ்ரீதேவி
- சார்மிலி-பாப்பா
- பயில்வான் ரங்கநாதன்-பயில்வான்
- பரதன் (சிறப்புத்தோற்றம்)
# ஆவாரம் பூ (திரைப்படம்)

## இசை

இத்திரைப்படத்திற்கு இளையராஜா இசையமைத்திருந்தார். 1992 ஆம் ஆண்டு இத்திரைப்படத்திற்கான இசை வெளியிடப்பட்டுள்ளது. இத்திரைப்படத்தில் உள்ள 6 பாடல்களை புலமைப்பித்தன் மற்றும் கங்கை அமரன் ஆகியோர் எழுதியுள்ளனர்.
# யாசிகா ஆனந்த்

**யாசிகா ஆனந்த்** (*Yashika Aannand*) என்பவர் இந்திய திரைப்பட நடிகையும், பஞ்சாப் மாடல் அழகியும் ஆவார். இவர் துருவங்கள் பதினாறு திரைப்படம் மூலம் அறியப்பட்டார்.  
விஜய் தொலைக்காட்சியில் 2018ல் பிக் பாஸ் தமிழ் 2 என்ற நிகழ்ச்சியில் பங்கேற்றார்.
# யாசிகா ஆனந்த்

## திரைப்படங்கள்

| 2016 | *கவலை வேண்டாம்* | நீச்சல் பயிற்சியாளர் | தமிழ் |  |
| --- | --- | --- | --- | --- |
| *துருவங்கள் பதினாறு* | ஸ்ருதி | தமிழ் |  |  |
| 2017 | *பாடம்* | இந்தி ஆசிரியை | தமிழ் |  |
| 2018 | ''இருட்டு அறையில் முரட்டு குத்து | காவ்யா | தமிழ் |  |
| *மணியார் குடும்பம்* | தமிழ் | சிறப்புத் தோற்றம் பாடலில் |  |  |
| *நோட்டா* | சில்பா | தமிழ் |  |  |
| 2019 | *கழுகு 2* | தமிழ் | பாடலில் தோற்றம் |  |
| *ஓடவும் முடியாது ஒளியவும் முடியாது* | தமிழ் | தயாரிப்பில் |  |  |
| *மஹத் ராகவேந்திரா * | தமிழ் | படபிடிப்பில் |  |  |
| *ஜோம்பிளி * | தமிழ் | படபிடிப்பில் |  |  |
| 2022 | *பெஸ்டி* | யாசிகா | தமிழ் | } |
# யாசிகா ஆனந்த்

## திரைப்படங்கள்

### தொலைக்காட்சி நிகழ்ச்சிகள்

| ஆண்டு | நிகழ்ச்சி | கதாப்பாத்திரம் | மொழி | தொலைக்காட்சி |  |
| --- | --- | --- | --- | --- | --- |
| 2018 | *பிக் பாஸ் தமிழ் 2* | தமிழ் | விஜய் தொலைக்காட்சி |  |  |
| 2018 | *ஜோடி நம்பர் ஒன் சீசன் 10* | குழு தலைவர் | தமிழ் | விஜய் தொலைக்காட்சி | } |
# நேரு-காந்தி குடும்பம்

). தற்போது இவ்வீடு அருங்காட்சியமாக உள்ளது .]]
, விஜயலட்சுமி பண்டித், கிருஷ்ணா அதீசிங், இந்திரா காந்தி, இரஞ்சித் பண்டித். அமர்ந்திருப்பவர்: மோதிலால் நேரு, கமலா நேரு (வருடம் 1927)]]  
**நேரு-காந்தி குடும்பம்** (*Nehru–Gandhi family*) என்பது இந்திய அரசியலில் முக்கிய பங்காற்றிய குடும்ப உறுப்பினர்களைக் கொண்டது ஆகும். இக்குடும்ப உறுப்பினர்களில் பலர் இந்திய தேசிய காங்கிரசு கட்சியை வழிநடத்தியுள்ளனர். மேலும் ஜவகர்லால் நேரு, இந்திரா காந்தி, ராஜீவ் காந்தி ஆகியோர் பிரதமர்களாக பணியாற்றினர். மற்ற குடும்ப உறுப்பினர்கள் நாடாளுமன்ற உறுப்பினர்களாக பணியாற்றினர்.  
பெரோஸ் காந்தி இந்திய விடுதலை இயக்கத்தில் கலந்து கொண்டமையால் தனது பெயருடன் காந்தி எனும் பெயரை சேர்த்துக் கொண்டார். இந்திரா காந்தி இவரைத் திருமணம் செய்ததால் இவரது பெயருக்குப் பின்னும் காந்தி என்பது சேர்ந்தது.  
இந்திய சுதந்திர போராட்டம் முதலே நாட்டில் அரசியல் செல்வாக்கு அதிகம் உள்ள குடும்பம் நேருவின் குடும்பம். மோதிலால் நேரு இந்தியச் சுதந்திர போராட்ட வீரரும், வழக்கறிஞரும் ஆவார். இவர் இந்திய தேசிய காங்கிரசு கட்சியின் தலைவராக இரண்டு முறை பதவி வகித்துள்ளார். மோதிலால் நேருவின் மகனான ஜவகலால் நேரு சுதந்திர இந்தியாவின் முதல் பிரதமர். ஜவகர்லால் நேரு மற்றும் அவரது மனைவி கமலா நேரு ஆகியோர் இந்திய சுதந்திர போராட்டத்தில் ஆதிக்கம் செலுத்தியவர்கள். ஜவகர்லால் நேரு – கமலா நேரு தம்பதிகளின் மகளான இந்திரா காந்தி இந்தியாவின் முதல் பெண் பிரதமரானார். அதன்பின், தன் பாதுகாவலர்களால் இந்திரா காந்தி கொலை செய்யப்பட்ட பிறகு அவருடைய மகன் ராஜீவ் காந்தி பிரதமரானார். ராஜீவ் காந்தி படுகொலைக்குப் பின் அவரது மனைவி சோனியா காந்தி தீவிர அரசியலில் இறங்கினார். இவர்களது மகன் ராகுல் காந்தி, மகள் பிரியங்கா காந்தி ஆகியோரும் காங்கிரசு கட்சியில் முக்கியப் பங்கு வகிக்கின்றனர்.
# நேரு-காந்தி குடும்பம்

## குடும்பக் கிளைப்படம்

### முந்தைய வரலாறு

- ராஜ் கௌல் என்பவர் காஷ்மீரில் பண்டித குடும்பத்தை சார்ந்தவர். இவர்தான் நேரு-காந்தி குடும்பத்திற்கு முன்னோடி ஆவார். இவர் கி.பி 1716 ஆம் ஆண்டில் காஷ்மீரிலிருந்து தில்லிக்கு குடிபெயர்ந்ததாக கருதப்படுகின்றது. ஒரு கால்வாய் கரையின் அருகே சாகிர் ராஜ் கவுலுக்கு வழங்கப்பட்டது. இந்த இருப்பிடத்தின் காரணமாக நேரு(நகர் நேருவாக தழுவியது, வாய்க்கால் என்பது பொருள்) இவருக்கு நேரு எனும் புனைபெயர் வந்தது. பின்னர் கவுல் எனும் பெயர் மறைந்து நேரு எனும் புனைபெயர் பயன்படுத்தப்பட்டது.
- முந்தைய 19 ஆம் நூற்றாண்டில் கங்காதரரின் தந்தையார் லட்சுமி நாராயண நேரு தில்லியில் பிரித்தானியக் கிழக்கிந்திய நிறுவனத்தில் பணியாற்றியவர்.
# நேரு-காந்தி குடும்பம்

## குடும்பக் கிளைப்படம்

### முதல் தலைமுறை

- கங்காதர் நேரு(1827-1861), ராஜ் கௌலின் வம்சாவளியாவார். இவர் சுதந்திர போராட்ட வீரர் மோதிலால் நேருவின் தந்தையாவார். இந்தியாவின் முதல் பிரதம மந்திரியான ஜவகர்லால் நேருவின் பாட்டனாவார்.
# நேரு-காந்தி குடும்பம்

## குடும்பக் கிளைப்படம்

### இரண்டாம் தலைமுறை

- பன்சிதார் நேரு, கங்காதர் நேருவின் மூத்த மகனாவார். பிரிட்டிசு அரசாங்கத்தில் நீதித்துறையில் பணியாற்றியவர்.
- நந்த்லால் நேரு, கங்காதர் நேருவின் இரண்டாவது மகனாவார். இராஜபுதனத்திலுள்ள கேத்திரி மாகாணத்தில் பிரதம மந்திரியாக பணியாற்றியவர்.
- மோதிலால் நேரு (1861-1931), கங்காதர் நேருவின் மூன்றாவது மகனாவார். வழக்கறிஞரான இவர் இந்திய சுதந்திர இயக்கத்தின் தலைசிறந்த தலைவராவார். இந்திய தேசிய காங்கிரசுக் கட்சியின் தலைவராக (1919–1920 மற்றும் 1928–1929 ஆம் ஆண்டுகளில்) இரண்டு முறை பதவி வகித்துள்ளார்.
- சொரூப ராணி மோதிலால் நேருவின் மனைவியாவார். இந்தியாவின் முதல் பிரதம மந்திரியான ஜவகர்லால் நேருவின் தாயாராவார்.
# நேரு-காந்தி குடும்பம்

## குடும்பக் கிளைப்படம்

### மூன்றாம் தலைமுறை

, ஜவகர்லால் நேரு, ராஜீவ் காந்தி, சஞ்சய் காந்தி (வருடம் 1949).]]
- ஜவகர்லால் நேரு (1889-1964), மோதிலால் நேருவின் மகனாவார். இவர்தான் இந்தியாவின் முதல் பிரதமர். இவரும் இந்திய சுதந்திர இயக்கத்தில் ஒரு தலைசிறந்த தலைவராவார். இந்திய தேசிய காங்கிரஸில் 1929ஆம் ஆண்டில் பணியாற்றியவர்.
- விஜயலட்சுமி பண்டித் (1900-1990), மோதிலால் நேருவின் மூத்த மகளாவார். இந்திய தூதராகவும் ஐக்கிய தேசிய பொது சட்டசபையில் தலைவராக பணியாற்றியவர்.
- கிருட்டிணா அதீசிங் (1907-1967), மோதிலால் நேருவின் இளைய மகளாவார். இவர் ஒரு எழுத்தாளர்.
- கமலா நேரு (1899-1936), ஜவகர்லால் நேருவின் மனைவியாவார். சமுக சீர்த்திருத்தவாதியாகவும் அனைத்திந்திய காங்கிரசு குழுவின் உறுப்பினராகவும் பணியாற்றியவர்.
- பிரிஜலால் நேரு (1884-1964), நந்த்லால் நேருவின் மகனாவார். பேரரசர் ஹரி சிங் ஆட்சியில் ஜம்மு-காஷ்மீரில் நிதியமைச்சராக பணியாற்றியவர்.
- இராமேசுவரி நேரு (1886-1966), பிரிஜ்லால் நேருவின் மனைவியாவார். சமுக ஆர்வலராகவும் அனைத்திந்திய மகளிர் மாநாடின் இணை நிறுவனராவார்.
- ரத்தன் குமார் நேரு (1902-1981), நந்த்லால் நேருவின் பேரனாவார். இந்திய தூதராகவும் சமூக பணியாளராகவும் பணியாற்றியவர்.
# நேரு-காந்தி குடும்பம்

## குடும்பக் கிளைப்படம்

### <big>நான்காம் தலைமுறை</big>

- இந்திரா பிரியதர்சினி நேரு (பின்பு இந்திரா காந்தி) (1917-1984), ஜவகர்லால் நேருவின் ஒரே மகளாவார். இவர் இந்தியாவின் முதல் பெண் பிரதமர்.
- பெரோஸ் காந்தி (1912-1960), இந்திரா காந்தி|யின் கணவராவார். அரசியல்வாதியாகவும் மற்றும் பத்திரிகையாளராகவும் பணியாற்றியவர்.
- பிரஜ் குமார் நேரு (1909-2001), பிரிஜ்லால் நேருவின் மூத்த மகனாவார். அமெரிக்க அரசு தூதராகவும் ஐக்கிய நாட்டின் உயர் ஆணையாளராக பணியாற்றியவர்.
- மக்டோல்னா நேரு (1908-2017), பிரஜ் குமார் நேருவின் மனைவியாவார்.
- பல்வந்த் குமார் நேரு (1916-1996), பிரிஜலால் நேருவின் இளைய மகனாவார். பொறியாளராகவும் பெருநிறுவன மேலாளராகவும் பணியாற்றிய இவர் ஐடிசியின் துணைத்தலைவரகவும் அனைத்திந்திய மேலாண்மை கழகத்தின் தலைவரகவும் பணியாற்றியவர்.
- சொரூப் நேரு என்பவர் பல்வந்த் குமார் நேருவின் மனைவியாவார்.
- சந்திரலேகா மெக்தா, நயந்தரா சாகல் மற்றும் ரீதா தார் ஆகிய மூவரும் விஜயலட்சுமி பண்டிட்டின் மகள்களாவர்.
- ஹர்ஷா அதீசிங் (1935-1991), மற்றும் அஜீத் அதீசிங் (1936-2017) என்கிற இருவரும் கிருட்டிணா அதீசிங்கின் மகன்களாவர்.